CELEX: 32014D0713
Language: da
Date: 2014-10-13 00:00:00
Title: 2014/713/EU: Kommissionens afgørelse af 13. oktober 2014 om opstilling af den årlige prioritetsliste med henblik på udformning af netregler og retningslinjer for 2015  EØS-relevant tekst

14.10.2014   
            
            
               DA
            
            
               Den Europæiske Unions Tidende
            
            
               L 296/28
            
         KOMMISSIONENS AFGØRELSE
   af 13. oktober 2014
   om opstilling af den årlige prioritetsliste med henblik på udformning af netregler og retningslinjer for 2015
   (EØS-relevant tekst)
   
      (2014/713/EU)
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 714/2009 af 13. juli 2009 om betingelserne for netadgang i forbindelse med grænseoverskridende elektricitetsudveksling og om ophævelse af forordning (EF) nr. 1228/2003 (1) (»elforordningen«), særlig artikel 6, stk. 1
   under henvisning til Europa-Parlamentets og Rådets forordning (EF) nr. 715/2009 af 13. juli 2009 om betingelserne for adgang til naturgastransmissionsnet og om ophævelse af forordning (EF) nr. 1775/2005 (2) (»gasforordningen«), særlig artikel 6, stk. 1
   ud fra følgende betragtninger:
   
               (1)
            
            
               Udviklingen og gennemførelsen af netregler og retningslinjer er en vigtig foranstaltning, hvis det skal lykkes at integrere det indre marked for energi fuldt ud. Den tredje energipakke har skabt en institutionel ramme for udviklingen af netregler med henblik på at harmonisere de tekniske, operationelle og markedsmæssige regler for el- og gasnettene, hvor det er nødvendigt. I denne institutionelle struktur er det vigtigt, at Agenturet for Samarbejde mellem Energireguleringsmyndigheder (»ACER«), det europæiske net af transmissionssystemoperatører (»ENTSO«) og Europa-Kommissionen arbejder tæt sammen med alle relevante interessenter om at udarbejde netregler. De områder, hvor der kan udvikles netregler, er anført i artikel 8, stk. 6, i el- og gasforordningerne.
            
         
               (2)
            
            
               Til trods for muligheden for at udvikle netregler i henhold til den procedure, der er fastsat i artikel 6 og 8 i el- og gasforordningerne, kan Kommissionen selv udarbejde retningslinjer og derefter indlede vedtagelsesproceduren for at gøre reglerne juridisk bindende. De områder, hvor der kan udvikles netregler, er anført i artikel 18, stk. 1, 2 og 3, i elforordningen og artikel 23, stk. 1, i gasforordningen.
            
         
               (3)
            
            
               Som et første skridt hen imod bindende EU-netregler skal Europa-Kommissionen i overensstemmelse med artikel 6, stk. 1, i el- og gasforordningerne fastlægge en årlig prioritetsliste over de områder, som skal medtages i udviklingen af netregler. Før disse årlige prioriteter fastlægges, skal Europa-Kommissionen høre ACER og ENTSO og andre relevante interessenter. I denne afgørelse fastsættes de prioriteter, som Kommissionen er nået frem til på grundlag af den offentlige høring.
            
         
               (4)
            
            
               Harmoniserede gasregler om håndtering af kapacitetsbegrænsninger, kapacitetstildeling og balancering er allerede blevet vedtaget i 2012 og 2013.
            
         
               (5)
            
            
               Den offentlige høring, jf. artikel 6, stk. 1, i el- og gasforordningerne, fandt sted fra den 26. februar til den 9. maj 2014. Kommissionen modtog 20 svar (3), herunder fra ENTSO-E. ACER og ENTSOG har ikke indgivet et svar til den offentlige høring. I den offentlige høring støttede hovedparten af interessenterne prioriteringen af det allerede påbegyndte arbejde, og de påpegede vigtigheden af en ordentlig og velkoordineret gennemførelse af de vedtagne netregler og retningslinjer. Derudover informerede ACER den 3. juni 2014 Kommissionen om, at det ifølge dets screeningsundersøgelse (4) af behovet for regler om handel i tilknytning til tekniske og operationelle bestemmelser om netadgangstjenesteydelser og systembalancering (i det følgende benævnt »handelsregler«) for øjeblikket ikke er nødvendigt med sådanne regler.
            
         
               (6)
            
            
               For at kunne tage hensyn til interessenternes svar og de forskellige foranstaltninger, der er nødvendige for at sikre fuld integration af det indre marked for energi, samt det forhold, at gennemførelsen af netregler og retningslinjer kræver betydelige ressourcer fra alle relevante parter, herunder Kommissionen, ACER og ENTSO, besluttede Kommissionen ikke at tilføje nogen nye områder til den årlige prioritetsliste for 2015 for gas og i stedet at fjerne de foreslåede handelsregler.
            
         
               (7)
            
            
               Endelig har Kommissionen besluttet, at der på den årlige prioritetsliste for gas 2015 genindsættes harmoniserede regler for interoperabilitet og dataudveksling, eftersom den endelige vedtagelse af denne netregel først vil finde sted i begyndelsen af 2015 og ikke som oprindelig planlagt i slutningen af 2014. For så vidt angår den årlige prioritetsliste for elektricitet 2015 har Kommissionen besluttet at genindsætte harmoniserede regler om i) operationel sikkerhed, ii) operationel planlægning og programsættelse, iii) kapacitetstildeling og håndtering af kapacitetsbegrænsninger, herunder styring af day-ahead- og intradaymarkederne, bl.a. kapacitetsberegning, iv) krav til nettilslutning af produktionsanlæg og v) nettilslutning af distributionsanlæg. Selvom det oprindeligt var planlagt at vedtage disse regler i løbet af 2014, har Kommissionens analyse og svarene på den offentlige høring gjort det klart, at det er nødvendigt med yderligere ændringer, hvilket betyder, at reglerne også bør føjes til 2015-listen —
            
         VEDTAGET DENNE AFGØRELSE:
   Artikel 1
   Kommissionen opstiller følgende årlige prioritetsliste for 2015 med henblik på udvikling af harmoniserede elregler:
   
               —
            
            
               regler for nettilslutning:
               
                           —
                        
                        
                           regler om krav til nettilslutning for produktionsanlæg (Kommissionens vedtagelsesprocedure)
                        
                     
                           —
                        
                        
                           nettilslutning af distributionsanlæg (Kommissionens vedtagelsesprocedure)
                        
                     
                           —
                        
                        
                           regler om tilslutning af transmissionssystemer med højspændingsjævnstrøm (færdiggørelse af netregler og indledning af Kommissionens vedtagelsesprocedure)
                        
                     
         
               —
            
            
               regler om systemdrift:
               
                           —
                        
                        
                           regler om last-frekvensregulering og reserver (Kommissionens vedtagelsesprocedure)
                        
                     
                           —
                        
                        
                           regler om krav og procedurer i forbindelse med nødsituationer (færdiggørelse af netregler og indledning af Kommissionens vedtagelsesprocedure)
                        
                     
                           —
                        
                        
                           regler om operationel sikkerhed (Kommissionens vedtagelsesprocedure)
                        
                     
                           —
                        
                        
                           regler om operationel planlægning og programsættelse (Kommissionens vedtagelsesprocedure)
                        
                     
         
               —
            
            
               regler om kapacitetstildeling og håndtering af kapacitetsbegrænsninger på day-ahead- og intradaymarkederne, bl.a. kapacitetsberegning (Kommissionens vedtagelsesprocedure)
            
         
               —
            
            
               regler om balancering, herunder netrelaterede regler om reservestrøm (færdiggørelse af netregler og indledning af Kommissionens vedtagelsesprocedure)
            
         
               —
            
            
               regler om (fremadrettet) kapacitetstildeling på lang sigt (Kommissionens vedtagelsesprocedure)
            
         
               —
            
            
               regler vedrørende harmoniserede transmissionstarifstrukturer (screeningundersøgelse foretaget af ACER med henblik på forberedelse af overordnede retningslinjer (5)).
            
         Artikel 2
   Kommissionen opstiller følgende årlige prioritetsliste for 2015 med henblik på udvikling af harmoniserede gasregler:
   
               —
            
            
               regler om interoperabilitet og regler om dataudveksling (Kommissionens vedtagelsesprocedure)
            
         
               —
            
            
               regler vedrørende harmoniserede transmissionstarifstrukturer (færdiggørelse af netregler og indledning af Kommissionens vedtagelsesprocedure)
            
         
               —
            
            
               regler for en EU-dækkende markedsbaseret metode til tildeling af »nybygget« gastransmissionskapacitet (færdiggørelse af ændringsforslag om netregler om kapacitetstildelingsmekanismer og indledning af Kommissionens vedtagelsesprocedure).
            
         Artikel 3
   Denne afgørelse træder i kraft på tyvendedagen efter offentliggørelsen i Den Europæiske Unions Tidende.
   
      Udfærdiget i Bruxelles, den 13. oktober 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 211 af 14.8.2009, s. 15.
   
      (2)  EUT L 211 af 14.8.2009, s. 36.
   
      (3)  Svarene er offentliggjort på: http://ec.europa.eu/energy/gas_electricity/consultations/20140509_network_code_en.htm
   
      (4)  Denne screeningundersøgelse er omhandlet i Kommissionens afgørelse om den årlige prioritetsliste for 2014 (EUT L 224 af 22.8.2013, s. 14).
   
      (5)  Hvad angår regler om investeringsincitamenter, er der i TEN-E-forordningen, navnlig artikel 13, fastsat regler med henblik på at sikre, at der ydes passende incitamenter til infrastrukturprojekter af fælles interesse. I tilknytning hertil fastsættes følgende opgaver i TEN-E-forordningen:
   
               —
            
            
               De nationale tilsynsmyndigheder skal, hvor det er muligt, senest den 31. juli 2013 indgive meddelelse til ACER om den metode og de kriterier, der er anvendt ved evalueringen af investeringer og de højere risici i forbindelse med dem.
            
         
               —
            
            
               ACER skal fremme udveksling af god praksis og fremsætte anbefalinger senest den 31. december 2013
            
         
               —
            
            
               De nationale tilsynsmyndigheder skal offentliggøre den metode og de kriterier, der er anvendt ved evalueringen af investeringer og de højere risici i forbindelse med dem, senest den 31. marts 2014.
               På grundlag af oplysningerne fra de ovenfor nævnte opgaver afgør Europa-Kommissionen, om der er behov for at udstede retningslinjer.